এ এক চ্যাম্পিয়ন হওয়ার গল্প। দীপক মালিক হতে চেয়েছিলেন চ্যাম্পিয়ন। কিন্তু মানুষ যা চায়, তা তো সব সময় হয় না। এক দিওয়ালিতে আলোয় আলোয় যখন চারদিক আলোকময়, সেই সময় দীপকের দৃষ্টিশক্তি চলে যায়। তার পর শুরু হয় সংগ্রাম। দীপক এখন সত্যিকারের চ্যাম্পিয়ন। এশিয়া কাপ টি টোয়েন্টিতে পাকিস্তানের বিরুদ্ধে ম্যাচের সেরা হন। জাতীয় ব্লাইন্ড ক্রিকেট দলের প্রতিনিধি দীপক। ২০১২ টি টোয়েন্টি বিশ্বকাপ ও ২০১৪-র বিশ্বকাপ ভারতের হয়ে জেতেন দীপক। দীপক-সহ ব্লাইন্ড দলের যাত্রাপথে পাশে রয়েছে মাদার ডেয়ারি।
 

সৌজন্যে গ্রিনবেঞ্চ মিডিয়া